U-ADAM KOK.

Kwi *Sigidimi* senyanga edluleyo sasikankanye ukuba ugomhla 30 ka December u-Adam Koko uwe enqweleni waza wafa kwakamsinya emva koko. Namhla soke senze amazwi ambalwa ngempilo yake.

Lo Adam Koko ngumfo owaqubisana
nezixakaniso eziqale ukuncipa kule minyaka idluleyo. Kufuneke ukuba onke amabanga awatabatayo awahambe nzima, kususela kwase kuzeni kuba yinkosi kwake. Sitsho kuba kwati akububa uyise sahlulelana pakati isizwe, elinye iqela lafuna u-Abraham elinye lafuna lo Adam siteta ngaye. Lada elopike lahlulwa kukupalazwa kwegazi, u- Adam wabufumana ubukosi ngokoyisa.
Akumoyisa u-Abraham lowo bamvuma bonke ukuba nguye oyinkosi yama Griqua nezizwana abemelene nazo zamvuma, wada wavunywa nanga Mangesi.

Akubufumana ubukosi waqonda ukuba mkulu unzima umsebenzi opambi kwake. Abantu babe sezantsi ngendlela ezininzi. Umsebenzi babe ngazinikele kuwo, bengateni nokulima, incinane nemfuyo yabo. Kanjalo babe ngenaxesha lide befikile kulo ndawo e-Philippolis pesheya kwe Gqili. Kwezonto kwakongezeleleke ukuba abantu bebesand’ ukucitana bodwa xa kubangwa ubukosi; yaza ezidlule zonke kwakukwanda kobunxila.

Ezindawo zonke zambandezela kakulu
kuba ababantu bake ubebakangelele ukuba
balusapo lwake, eyivela yonke into ebagxekayo nebonakalisayo. Kwafuneka ukuba afune amaqinga okubanceda. Enye yezokuqala izinto azenzayo kukuzamela ukutshabalalisa ubunxila. Wamisa umteto wokuba makungabiko uza kutengisa ngotywala kufupi nomzi wake; wati akubona ukuba kuko ababuyela nakude wamisa ukuba bungasondeli kanye emhlabeni wake. Yati noko lonto imnika inxamleko nenkatazo walwa nayo. Endaweni yokulinganisa ezi nkosi zikokela amapakati ukuya ezinkantini,
ubesiti apo ake wabona ifatyi ase eyiqekeza
bupalala bonke nobotywala bayo.

Enye indawo aqonda ukuba iya kumnceda kakulu, ngokukodwa ekukatazweni zezinye izizwe, kukuba ahlale enobuhlobo nama
Ngesi. Wati ke obobuhlobo wabufumana,
amnceda kwaoko ebese yinkosi ezipeteyo,
amnika £300 ngomnyaka, amana emnika
namaqinga akuba exakekile.

Abafundisi abeza kuye wabakutaza ngazo zonke indlela anokwenjenjalo ngazo, wakubona ukuba akuko sizwe sinokunyuka sicasene nabo. Ati ke onke amaqinga awenzayo okunyusa uhlanga alupeteyo akauleziswa ngokungapezu koko ebengenza ngako ukuba abafundisi bebengeko, kuba nabo bangena bamncedisa.

Wazama ngako konke anako ukuba
abantu bahlalelane kakuble pakati kwabo,
zipele izipitipiti, Abafuna ukuzingenisa
wabapata nzima, kwaza kungekabi kade
bafunda ukuzinza basebenze, balime bafuye.

Akubona ukuba uyazoyisa ezipakati
komzi wake izixakaniso kwavela esinye ku
Mabulu, amana ukumkataza emdeni, engenisa ucuku. Ude kulo ndawo wakululwa
nga Mangesi, ati angamnika umhlaba ukuba
uya kuhlala ewazi ukuba ngowawo. Kunokuba atwale inkatazo za Mabulu wabona ukuba lelo okwenene elona qinga lifanelekileyo, waza ke ngoko wafuduka ngomnyaka we 1874 ukuza kulendawo ade wabubela kuyo.

Akufika kona kuvele inkatazo ezintsha.
Wagaleleka edlekile yindlela, kanti izizwe
ezikufupi naye ziza kumvukela kumacala
onke. Zati nakuba ngamanani abantu
zingapezu kwake wamelana nazo wazikupa
ngamaqinga. Kute nakule intsha indawo
waseloko abantu ebakangelise ekubeni mabasebenze, balime bafuye, bazinze. Uzikutazile zonke izinto zokukanya eziza na
Mangesi, wayalela kwakanye ibrandi ukuke
ize emhlabeni wake. Zite zonke inkedamana ezivela kwezinye izizwe wazamkela wazikusela. Kungekabi kade sikule isizwe sake ngoko kude ziti eziya zibe zimhleka ukufika kwake zifanele ukuhlekwa nguye. Ube nguye umniki mteto kubantu abebeke bepambi kwake, kuba ngoku ukuza kububa
kwake bekungaseko nkosi intsundu imdlulayo ngokupakama.

Ekupeleni kwe 1874, njengoko bokumbula abanye, yaya kona apo kwa Adam i-Governor u-Sir Henry Barkly, ukuya kukangela ukuba siya kutiwanina isizwe sama Griqua akuba yena engaseko, kuba kaloku engenanyana. Kwabizwa intlanganiso, ekwamiswa kuyo ukuba kubeko i-Mantyi emhlope encedisana no Adam ukulaula, eya kuti akububa itabate indawo yake, kwamiselwa nokuze yena afumane £1000 ngomnyaka lonke ixesha asapilileyo. I-Mantyi eyatunyelwayo u-Mr. Orpen ayihlalanga xesha lide kwaza ke kwatunyelwa u-Mr. Cumming okona ngoku.

Njengoko sesitshilo ukufa kwake kuhle
ngengozi. Ubekwele enqweleni yamahashe
wati xa abeta elinye lawo yati gingxi esigingqini inqwelo leyo wawa ngapambili yamnyatela, waza ke wafa emva kweyure ezimbini. Uncwatyelwe e-Kokstad, encwabeni lake kuko into eninzi yabamhlope, ama Griqua engamakulu atile, alusizi ngento embi kubonakala ukuba alilela uyise wawo-Sibe njalo isipelo senye yendoda yamadoda
pakati kwabantsundu, umfo obe nentliziyo
yenkosi kanye—yokuhlala ilangazelela ilungelo yabantu bake endaweni yokubatshabalalisa

ngebrandi; umfo obekwazi ukukangelana alwe ade asoyise isixakeko; obezamela ukuqubela abantu bake ekukanyeni, endaweni yokulibala ngamasiko amadala adlulelwe lixesha ; umfo obesiti nakuba elungile ampate nzima owenza okungendawo, amneede oselusizini; ongazange ayeke ukukutaza abafundisi pakati kwesizwe sake. Xa senjenje ukuteta asitsho ukuti ubefezekile; asitsho nokuti akungebiko zinto azidelayo umntu akuhambela kona. Nokoke kunjalo akanakuba angancomi umntu oyaziyo imbali yama Griqua nesimo abekuso pambi kokuba apatwe ngu Adam Koko. Kuya buleleka ukuba namhla akuzi kubako kupambana kwesizwe ngenxa yokukohlwa yinkosi.

UKUHAMBELA KUKA HONOURABLE

CHARLES BROWNLEE KWA KAMA.

U-Mr. Brownlee, Umpatiswa Wemicimbi Yabantsundu ufike apa kwa Kama ngo Mvulo ngomlila 14 ka February. Apo abesingisa kona kuse Qonce na pesheya kwe Nciba.

Kute nakuba bebebaninzi abantu abebezele ukuhlangana naye, batinteleka ukuza kufika kwindawo abekuyo ngenxa yokuzala kwe Xesi. Ngolwe Sibini ku. tunyelwe kwimizi engelicala linganeno komlambo ukuba uko u-Mr. Brownlee, ufuna ukuhlangana nabantu. Bafikile bakumakulu amabini namatatu, beza kungena etyalikeni.

Ute u-Mr. Brownlee kubo, “Zihlobo zam, ndinovu. yo ukuba ndibe nokuhlangana nani namhlanje. Niya bona ke nani ukuba namhlanje sihlangene etyalikeni asiko apo sidla ngokuhlanganela kona—kwa Mantyi. Isizatu soko, kukuba kwesituba sokuba ndagqibelayo ukubonana nani, nipangwe obeyi nkos; enguyihlo wenu. Kekaloku namhla ndinibizele ukuze ndike nditete ngaye, ndivakalise ukunivela kwam ngalondawo inihleleyo. Sihlangene kwi Tyalike abengena abedeshele kuyo; sikufupi nengcwaba lake. Asizi kuxoxa ngazinto zokuma komhlaba, koko size kulilelana ’sililisane sisizelane. Amazwi am ayakuba mafutshane. Eyona nto eyakulunga mhlaumbi kukuba ndinileseshele incwadi endayi balela inkosi u- Kama kwinyanga epambi kokuba asishiye. Kuloncwadi niya kukufumana konke endinga ndingakubekisa kuni namhlanje.” Yiyo le ke loncwadi:—

E-Kapa Kwi Ofisi Yompatiswa Wemicimbi Yabantsundu.

August 14, 1875.

Ku Kama, Inkosi Yamagqunukwebe. Ngombuliso!

Ekubeni wena ucela ukuba, uti, ngenxa yokuhla kwamandla etotywa bubuninzi beminyaka, ukululwe ezinkatazweni zobukosi, ukuze ufumane ukupumla nokuzola okunqwenelekayo kubantu abangangawe okukufanele ngokukodwa wena ngenxa yemisebenzi yako ngemini ezidluleyo, kuyi mfanelo kum ukuba ndike, egameni lika Rulumente, ndenze amazwana aya kuba lilifa lonyana wako nabantu bako, abe nesifundo kumakowenu ezinye izizwe.

Indawo endibala ngayo namhlanje asikuko nokuba inkulu. Yimbali yesizwe iminyaka emashumi mahlanu. Ibonisa ukuba kwakutenina ukuze abantwana begazi abaratshi, baka Palo, bazitobe kwabendlu ebideliwe ka Kwane. Nokoke aya kuba mafutshane amazwi am ngokoyikela ukuti oti akuba made ingavakali into endiyitetayo.